"มะกอกฝรั่ง" ชื่อฝรั่งแต่ต้นเค้าไม่สูงนะจ๊ะ
Channel: HappyEXCITED
Date: 27/01/2019

เช้านี้เข้าสวนไปเห็นว่าต้นมะกอกฝรั่ง มีทั้งดอก มีทั้งผลให้เห็น เลยถ่ายมาให้ดูกัน หลายคนอาจจะเคยเห็นลูกของคุณมะกอกฝรั่งกันมาบ้าง แต่ดอกน่าจะยังไม่เคย เค้าเป็นต้นไม้ขนาดเล็กที่ให้ดอกและผลดกทีเดียว ไปรู้จักเค้าให้มากขึ้นพร้อมๆกันเลย...

"มะกอกฝรั่ง" มีชื่อท้องถิ่นอื่น ๆ ว่า มะกอก มะกอกหวาน (ภาคกลาง), มะกอกดง, มะกอกเทศ

#ลักษณะของมะกอกฝรั่ง
#ต้นมะกอกฝรั่ง จัดเป็นไม้ยืนต้น มีความสูงของต้นประมาณ 7-12 เมตร เปลือกต้นเป็นสีเทาหรือสีน้ำตาลแดง ขยายพันธุ์โดยใช้เมล็ดและการตอนกิ่ง
#ใบมะกอกฝรั่ง ใบเป็นใบประกอบแบบขนนก ก้านใบยาว ลักษณะของใบย่อยเป็นรูปไข่ค่อนข้างเรียวแหลม ปลายใบแหลม โคนใบแหลม ขอบใบหยักเล็กน้อย
#ดอกมะกอกฝรั่ง ออกดอกเป็นช่อแบบพานิเคิล (ช่อดอกที่มีช่อดอกแตกออกมาจากช่อดอกใหญ่อีกทีหนึ่ง) โดยจะออกตามปลายยอด ดอกเป็นดอกแบบสมบูรณ์เพศ ดอกย่อยเป็นสีขาว มีกลีบดอก 5 กลีบ ฐานรองดอกเป็นสีเหลือง
#ผลมะกอกฝรั่ง ลักษณะของผลเป็นรูปไข่หรือรูปกระสวย มียางคล้ายไรไข่ปลา ผลอ่อนเป็นสีเขียวเข้ม ส่วนผลแก่เป็นสีเขียวอมเหลือง สุกแล้วเป็นสีส้ม เนื้อในเป็นสีขาวอมเขียว รสเปรี้ยวอมหวานมันและกรอบอร่อย ภายในมีเมล็ด 1 เมล็ด ลักษณะของเมล็ดเป็นรูปทรงกลมรี เปลือกหุ้มเมล็ดแข็งและมีขนแข็ง ๆ อยู่ที่เปลือกหุ้มเมล็ด

#ประโยชน์ของมะกอกฝรั่ง
#ผลมะกอกฝรั่ง ใช้รับประทานเป็นผลไม้ ใช้ปรุงอาหาร หรือคั้นน้ำจากผลมาทำเครื่องดื่มสมุนไพร ผลมีรสเปรี้ยวปนหวานมันและกรอบอร่อยมาก ในบ้านเรานิยมนำมาจิ้มกับพริกเกลือป่น หรือสับราดน้ำจิ้มรสเผ็ด อีกทั้งยังสามารถนำไปแปรรูปทำน้ำผลได้ด้วย เพราะมีคุณค่าทางโภชนาการสูง โดยอุดมไปด้วยวิตามินเอ วิตามินซี แคลเซียม ฟอสฟอรัส ฯลฯ
#ส่วนเนื้อในมะกอกฝรั่ง ต่างประเทศ ชาวตะวันตกจะใช้ใบอ่อนทำเป็น PEPES ประเทศฟิจิใช้ทำแยม ในซามัวและตองกาใช้ทำ otai ส่วนในประเทศมาเลเซีย อินโดนีเซีย นำมาจิ้มกับกะปิ สับยำใส่เครื่องปรุงพื้นเมือง หรือใช้เป็นส่วนผสมในโรยัก (อาหารพื้นเมืองของประเทศมาเลเซียและสิงคโปร์ มีลักษณะคล้ายกับยำผลไม้หรือส้มตำผลไม้) และในจาเมกาจะรับประทานผลสดโดยนำไปคลุกกับเกลือหรือทำเป็นน้ำผลไม้เติมน้ำตาลและขิง เป็นต้น
#ใบอ่อนมะกอกฝรั่ง ใช้รับประทานเป็นอาหารได้
#ปัจจุบันนิยมปลูกไว้ในสวน เพราะมีการปรับปรุงสายพันธุ์ออกมาให้เป็นพันธุ์เตี้ยที่มีความสูงของต้นเพียง 1 เมตร และยังให้ผลดกอีกด้วย

ถือเป็นสมุนไพรที่ปลูกง่าย ดูแลง่าย ขนาดกระทัดรัด เหมาะไว้กับทั้งปลูกไว้รับประทานและตกแต่งสวยหลังบ้านในเนื้อที่เล็กๆอีกด้วย
รู้แล้วสนใจลองหามาปลูกกันนะ ^^

KHAOYAI11 สุขภาพดีทุกวัน...ที่เขาใหญ่
- - - - - - - - - - - - - - - - - - - - - - - - - - - - - - - - - -
Facebook Page : KHAOYAI11
https://www.facebook.com/khaoyai11/ 
และ Youtube Channel : HappyEXCITED  (Production Channel)
https://www.youtube.com/channel/UC882bry80CIiCXedIeyW04g?view_as=subscriber
- - - - - - - - - - - - - - - - - - - - - - - - - - - - - - - - - -
#KHAOYAI11 #เขาใหญ่วันวัน
#khaoyai #เขาใหญ่ #ปากช่อง #เขาใหญ่เที่ยวได้ทั้งปี #เขาใหญ่เที่ยวได้ทุกฤดู #เกษตรอินทรีย์ #วิถีอินทรีย์ #ออแกนิค #organic #organicfood #organicfarm #มะกอกฝรั่ง #ดอกมะกอกฝรั่ง #ลูกมะกอกฝรั่ง
- - - - - - - - - - - - - - - - - - - - - - - - - - - - - - - - - -